recursal/SuperWikiNEXT-32B huggingface dataset:
Para outras páxinas con títulos homónimos véxase: Killing.

***Atraco perfecto*** é unha película dirixida por Stanley Kubrick en 1956, co título orixinal en inglés de ***The Killing***.

Sinopse
-------

Johnny Clay (Sterling Hayden), despois de pasar cinco anos na cadea, decide dar o último golpe da súa vida: levar a recadación dun hipódromo, uns dous millóns de dólares. Selecciona meticulosamente os cinco homes que serán os seus colaboradores, e planea a estratexia do asalto cunha precisión insospeitada.

Na operación acompáñano o policía corrupto Randy Kennan (Ted De Corsia), Mike O'Reilly (Joe Sawyer), un home que necesita imperiosamente os cartos para curar a súa muller doente, George Peatty (Elisha Cook Jr.), un tipo pouco consistente que ve por todos lados pretendentes da súa atractiva muller Sherry (Marie Windsor), e Nikki Arane (Timothy Carey), un asasino profesional que debe disparar no hipódromo ao cabalo Relámpago Vermello, favorito para a sétima carreira.

Nese momento, grazas á confusión creada, a banda desvalixa a caixa forte onde están os cartos. Nikki morre polos disparos dun vixilante do aparcadoiro. Á parte diso o plan sae segundo o previsto, pero cando Johnny ten que levar os cartos ao grupo, a policía entra no local e ten lugar un cruzamento de disparos, polo que se dirixe ao aeroporto coa súa moza para dirixirse a Boston. Alí vense obrigados a facturar a maleta, e cando é transportada ao avión cae do vehículo, ábrese e os billetes comezan a voar. Canto están a escapar, son detidos pola policía.

Historia
--------

A película ten varios puntos en común con *A xungla do asfalto* (John Huston, 1950), tamén protagonizada por Sterling Hayden. Nela planéase igualmente un "atraco perfecto", que tamén é frustrado de xeito absurdo para compracer a censura e que os "malos" sexan castigados.

A película utiliza un sistema narrativo non lineal, e desde os distintos puntos de vista de todos os protagonistas.

Repartimento
------------

* Sterling Hayden como Johnny Clay
* Coleen Gray como Fay
* Vince Edwards como Val Cannon
* Jay C. Flippen como Marvin Unger
* Elisha Cook Jr. como George Peatty
* Marie Windsor como Sherry Peatty
* Ted de Corsia como Randy Kennan
* Joe Sawyer como Mike O'Reilly
* James Edwards como o empregado do aparcadoiro
* Timothy Carey como Nikki Arane
* Joe Turkel como Tiny
* Jay Adler como Leo o Usureiro
* Kola Kwariani como Maurice Oboukhoff
* Tito Vuolo como Joe Piano
* Dorothy Adams como Sr. Ruthie O'Reilly

Notas
-----

1. ↑  Ciclo de cine "Grandes golpes, grandes fuxidas".
2. ↑  *La Voz de Galicia*, 8 de agosto de 1992. Páx. 63

|  |  |
| --- | --- |
| Control de autoridades | 
* Wd: Q592072
* AFI: 51890
* Allmovie: v27318
* AlloCiné: 2599
* Box Office Mojo: killing
* CineRessources: 34042
* EBID: ID
* FilmAffinity: 394545
* IMDb: tt0049406
* LUMIERE: 2127
* Metacritic: the-killing
* OFDb: 9941
* OMDB: 247
* Rotten Tomatoes: killing
* Synchronkartei: 15365
* TMDb: 247
* TVcom: the-killing

 |
**Ángel Ruiz Fidalgo**, nado en Arcos de la Polvorosa (Zamora) o 8 de xullo de 1928, é un enxeñeiro agrónomo e político galego.

Traxectoria
-----------

Enxeñeiro Agrónomo pola Universidade Politécnica de Madrid e diplomado en Economía da Empresa e en Dereito Tributario e Asesoría Fiscal. Ingresou no Corpo Nacional de Enxeñeiros Agrónomos do Estado (1957) e foi xefe Agronómica de Pontevedra do Ministerio de Agricultura. En 1962, foi designado delegado do Servizo de Concentración Parcelaria en Galicia. Posteriormente ocupou os cargos de xefe do Servizo do Catastro de Rústicos do Ministerio de Economía e Facenda en Ourense (1967-80); xerente territorial do Centro de Xestión Catastral do Ministerio de Economía e Facenda en Ourense (1980-86); Conselleiro de Agricultura, Gandería, Montes e Medio Ambiente (1986-87) e inspector xefe de Impostos Inmobiliarios do Ministerio de Facenda en Ourense (1988-93). Desde setembro de 1993 é presidente da Xunta Reitora do Parque Natural Limia Baixa-Serra do Xurés en Ourense. Foi conselleiro da Caixa de Aforros de Ourense (1964-1972), vogal da Comisión Provincial de Urbanismo (1982-86), vogal da Comisión Superior de Urbanismo de Galicia (1994-99) e vogal do Xurado Provincial de Expropiación de Ourense (1988-93).

|  |  |  |
| --- | --- | --- |
| Predecesor:**Fernando Garrido Valenzuela** |  **Conselleiro de Agricultura, Gandaría e Montes** 1986 - 1987 | Sucesor:**Francisco Sineiro** |

Véxase tamén
------------

### Ligazóns externas

* Ficha en galegos.info
**Ángel Rodríguez Gallardo**, nado en Aldeadávila de la Ribera (Salamanca) en 1964, é un profesor e historiador galego.

Traxectoria
-----------

Foi profesor colaborador en programas de alfabetización e para a obtención do graduado escolar no distrito de Carabanchel (1980-1986). Licenciado en Filoloxía Hispánica pola Universidade Complutense de Madrid e doutor en Filoloxía Hispánica pola Universidade de Santiago de Compostela. Profesor de ensino secundario de Lingua castelá e literatura desde 1989 en institutos de Navarra, Coruña e Pontevedra, foi profesor bolseiro na cátedra de Lingua Española da Facultade de Humanidades e Ciencias Sociais da Universidade Nacional da Patagonia (Arxentina). É profesor asociado do Departamento de Lingua Española da Universidade de Vigo.

Obras
-----

* *La complementación preposicional en español clásico*, 2004.
* *As vidas de Enriqueta Otero Blanco*, 2005.
* *O ruído da morte. A represión franquista en Ponteareas (1936-1939)*, 2006.
* *Memoria e silencio na Galiza contemporánea*, 2008.

Premios
-------

* III Premio de Investigación Fermín Bouza Brey (2004) co traballo *A represión franquista en Ponteareas (1936-1939)*.

Véxase tamén
------------

### Bibliografía

* Ficha en galegos.info

|  |  |
| --- | --- |
| Control de autoridades | 
* Wd: Q20532876
* WorldCat
* VIAF: 69249378
* BNE: XX1757030
* ISNI: 0000 0000 5945 5924
* LCCN: n2007054658
* NTA: 352092106
* PTBNP: 1489369
* SUDOC: 113362595

 |
Para outras páxinas con títulos homónimos véxase: Cholo.
**Ángel Armada**, máis coñecido por **Cholo Armada**, nado en Vigo en 1929 e finado na mesma cidade o 22 de outubro de 2006, foi un dos maiores regatistas da vela galega.

Nado nunha familia de empresarios do sector náutico (o seu pai, Ángel Armada Armada, fundara Astilleros Armada en 1924), desempeñou toda a súa carreira profesional e deportiva vencellada ao mundo da vela. Laboralmente dirixindo o estaleiro da familia, e deportivamente sendo un pioneiro como deportista en Galiza e unha referencia indispensable tamén na parte administrativa.

Traxectoria deportiva
---------------------

Empezou a navegar relativamente tarde, á idade de 23 anos, e despois de ensaiar con distintos tamaños decantouse axiña pola clase *snipe*, embarcacións tradicionais de madeira para dous tripulantes, con dez metros cadrados de superficie vélica. Con ela practicaba e tomaba notas de navegación, ata que a finais dos anos cincuenta comeza a competir.

Nos anos seguintes, e a bordo do seu barco máis popular, o *Chuvias*, percorreu todo o mundo participando en distintos campionatos estatais e internacionais. Vencedor de 618 competicións, conseguiu ser campión de España en cinco ocasións, pero o seu éxito deportivo máis importante foi acadar o subcampionato de Europa en clase *snipe* celebrado en Estocolmo, o 17 de agosto de 1960. O seu tripulante era o tamén vigués Xulio Ribó. Uns meses despois, nos campionatos do mundo celebrados nas Palmas de Gran Canaria en 1961, obtiveron a cuarta posición.

O éxito de Armada e Ribó marcou un fito na historia deste deporte, tanto en España como en Galiza, e en particular na clase *snipe*. Cholo Armada seguiu competindo, e chegou a participar en 44 campionatos estatais, de distintas categorías, e nun campionato de Europa na categoría de cruceiro, na embarcación que capitaneaba Xoán de Borbón, conde de Barcelona.

Foi presidente da Federación Galega de Vela dende 1978 ata 1990 e socio de honra do Club Náutico de Vigo e do Club Náutico de Panxón.

Obra
----

* *Chuvias, 1952-2000*, Ed. Ir Indo, 2002

Notas
-----

1. ↑  Giráldez Lomba 2010, p. 21.

Véxase tamén
------------

### Bibliografía

* Giráldez Lomba, Antonio (2010). *200 memorias de Vigo* (en castelán). *Faro de Vigo*. p. 21. VG 955-2010.
**Ángel Cerviño**, nado en Lezoce (Sarria) en 1956, é un artista plástico e escritor galego.

Traxectoria
-----------

Escritor, artista plástico e comisario de exposicións. Como escritor gañou o XV Premio de Poesía Ciudad de Mérida con *El Ave Fénix solo caga canela*. É autor de textos críticos sobre as novas prácticas artísticas en diferentes catálogos e publicacións. Foi comisario das exposicións: *Teleprompter* (Centro Torrente Ballester-Ferrol, 2009), e *Casus Belli* (Auditorio de Galicia-Santiago de Compostela, 2011), *El boceto del mundo* (MARCO-Vigo, 2013) *En plenas facultades I e II* (Pontevedra, 2013-2014), *Carlos León, el orden de las pequeñas cosas* (CGAC-Santiago de Compostela, 2014), *Francisco Mantecón, Paixón e cálculo* (Marco-Vigo e Fundación Luis Seoane-A Coruña, 2015) en colaboración con Alberto González-Alegre.

Obras
-----

* "Exogamia"’’, Ediciones Liliputienses, Cáceres, 2017.
* *¿Salpica Dios como un expresionista abstracto?*, Editorial Balduque, Cartagena, 2016
* *Impersonal*, Amargord Ediciones, Madrid, 2015.
* *¿Por qué hay poemas y no más bien nada?*, Amargord Ediciones, Madrid 2013.
* *El Ave Fénix solo caga canela*, DVD Ediciones, Barcelona 2009.
* *Teleprompter*, Centro Torrente Ballester, Ferrol 2009.
* *Kamasutra para Hansel y Gretel*, Ediciones Eventuales, Madrid 2007.

Notas
-----

1. ↑  Cerviño na Colección Afundación.

Véxase tamén
------------

### Ligazóns externas

* Páxina web do autor

|  |  |
| --- | --- |
| Control de autoridades | 
* Wd: Q20532953
* WorldCat
* VIAF: 87062146
* BNE: XX1296931
* CANTIC: a10825149
* GND: 1080200878
* ISNI: 0000 0001 1682 3579
* LCCN: n2010057931
* SUDOC: 157767736

 |
**Ángel Benito Currás Fernández**, nado en Trabada o 2 de decembro do 1954, é un profesor e político galego do PPdeG, que foi alcalde de Santiago de Compostela.

Traxectoria
-----------

É doutor en Ciencias Biolóxicas e catedrático de ensino secundario no IES Arcebispo Xelmírez I de Santiago de Compostela. Foi profesor asociado da USC, director económico-administrativo do proxecto cultural Santiago de Compostela, Cidade Europea da Cultura do ano 2000 (1996-2000) e director-xerente da Fundación Pública Cidade da Cultura de Galicia (2000-2005). Foi Concelleiro de Cultura, Educación e Normalización Lingüística e primeiro tenente de alcalde do concello de Santiago de Compostela.

Trala dimisión de Gerardo Conde Roa, accedeu á alcaldía de Santiago de Compostela en abril de 2012.

En xaneiro do 2013 foi citado a declarar como imputado por un presunto delito de tráfico de influencias no marco da operación Pokémon.. O 9 de xuño de 2014, logo dunha fonda crise institucional, dimitiu como alcalde, sendo substituído por Agustín Hernández. Continuou como concelleiro até outubro, cando foi nomeado para dirixir en Galicia a empresa Tragsa en substitución de César Aja.

|  |  |  |
| --- | --- | --- |
| Predecesor:**Gerardo Jesús Conde Roa** |  **Alcalde de Santiago** 2012 - 2014 | Sucesor:**Agustín Hernández Fernández-de Rojas** |

Notas
-----

1. 1 2  Ángel Curras: «Me veo poco con Conde Roa»
2. ↑  "Biografía de Ángel Currás na páxina do Concello de Santiago de Compostela". Arquivado dende o orixinal o 10 de setembro de 2013. Consultado o 01 de setembro de 2013.
3. ↑  A débeda con Facenda destitúe a Conde Roa da alcaldía de Santiago, artigo en *Praza pública*.
4. ↑  Ángel Currás declárase inocente e di que non ten pensado presentar a dimisión en *Praza Pública*
5. ↑  Feijóo envía Agustín Hernández a apagar o incendio de Santiago
6. ↑  Un novo edil non electo substituirá a Currás, premiado coa dirección galega de Tragsa

Véxase tamén
------------

### Ligazóns externas

* Biografía na web do Concello de Santiago
**Ángel Fraga Orosa**, nado en Fabás (Goiriz, Vilalba) o 1 de febreiro de 1898 e finado en Lugo o 17 de decembro de 1936, foi un mestre e político galego.

Traxectoria
-----------

Obtivo o título de mestre superior en Santiago de Compostela en 1917. Ese mesmo ano obtivo o posto de mestre da escola da sociedade Liga Santaballesa. Despois foi mestre de Chavín e dende 1930 de Viveiro. Afiliado á UGT, foi presidente da Asociación de Mestres Nacionais do partido xudicial de Viveiro en 1934. Foi redactor de *Aurora* e colaborou en *Galicia Pintoresca*, *Vida Escolar* e *Faro Villalbés*. Na Segunda República foi concelleiro de Viveiro. Militante de Izquierda Republicana. Co golpe de Estado do 18 de xullo de 1936 foi detido o 28 de xullo. Xulgado en Lugo por rebelión militar o 1 de decembro, foi condenado a pena de morte. Foi executado en Lugo, ás 8 horas do 17 de decembro de 1936, nas tapias do cuartel da Garda civil de Lugo.

Notas
-----

1. ↑  *Primer escalafón de maestros de escuelas nacionales existentes en 31 de diciembre de 1933*. Madrid: Ministerio de Instrucción Pública y Bellas Artes. 1934. p. 38.
2. ↑  *Galicia Pintoresca*, 4-10-1917, p. 12.

Véxase tamén
------------

### Bibliografía

* Nuevo, Carlos (1977). "Antes e despois da guerra en Viveiro". *O 36 na Galiza*. Vigo: A Nosa Terra. pp. 31–35.

### Ligazóns externas

* 

* Ángel Fraga Orosa na páxina web *Nomes e Voces*.
* Ficha en Represión franquista en Lugo

|  |  |
| --- | --- |
| Control de autoridades | 
* Wd: Q103831352
* DSBE: 14911\_fraga-orosa-angel

 |
**Ioannes Platyn**, finado no 701 ou 702, foi un exarca de Rávena.

Traxectoria
-----------

Xoán substituíu a Teodoro II como exarca en 687. Ese mesmo ano, desempeñou un papel activo nunha disputada elección papal. Subornado polo arquidiácono Pascual, esixiu que este fose nomeado Papa. O conflito con outro candidato a Papa, Teodoro, semellaba inevitábel, pero entón Serxio I, un candidato de compromiso, foi nomeado Papa. Pascual non perdeu a esperanza, con todo: prometeulle a Xoán cen libras de ouro a cambio do Papado. Xoán foi rapidamente a Roma, pero veu que ía ser demasiado difícil ir en contra da maioría. Recoñeceu a Serxio, pero esixiulle as cen libras de ouro que Pascual lle prometera. Serxio protestou, dicindo que el non fixera tal promesa; como Xoán non cedía nas súas demandas, tomou os vasos sagrados de San Pedro, proclamando que era todo canto tiña. O pobo de Roma, cada vez máis irado co exarca, uniuse ao papa e pagou a suma requirida.

En 691 o emperador bizantino Xustiniano II enviou ao Papa Serxio unha serie de canons, con instrucións de que debía aprobalos. Como algúns deles ían contra os intereses do Papado, Serxio negouse; Xustiniano vingouse enviando a un tal Zacarías para prendelo. O resultado foi desastroso para o exarcado. Os exércitos imperiais en Rávena e Roma negáronse a cooperaren; o exército de Rávenamarchou a Roma para defender a Serxio, e uníronselle soldados da Pentápole. Os soldados chegaron a Roma, rodearon a residencia papal, e solicitaron ver ao papa. Cóntase que Zacarías se escondeu baixo o leito do Papa ata que o mesmo Serxio lle permitiu fuxir; en todo caso, o Papa quedou a salvo. Este asunto foi un estorbo para a autoridade de Bizancio en Italia, e socavou o poder de Xoán.

Xoán foi sucedido por Teofilacto sobre 702.


| Exarcado de Rávena |
| --- |
| *Segue a:* Teodoro II | **Xoán II Platino, Exarca**(687-702) | *Precede a:* Teofilacto, Exarca |
|  |

|  |  |
| --- | --- |
| Control de autoridades | 
* Wd: Q1378069
* EBID: ID

 |
Coordenadas: 52°28′26″N 4°48′59″L﻿ / ﻿52.47389, -4.81639

Muíños de Zaanse Schans.
Muíños de Zaanse Schans.
**Zaanse Schans** é unha zona de Zaandam, preto de Zaandijk, nos Países Baixos. É coñecida pola súa colección de muíños e casas históricos ben preservados. Dende 1961 a 1974 foron trasladados todos estes edificios históricos dende outras partes de Zaanstreek. O museo de Zaans foi creado en 1994 preto do primeiro muíño de Zaanse Schans, ó sur do barrio.

Notas
-----

1. ↑  Zaanse Schans (ed.). "History: Zaanse Schans brings Dutch history to life". Arquivado dende o orixinal o 24 de febreiro de 2015. Consultado o 23 de febreiro de 2015.  Arquivado 24 de febreiro de 2015 en Wayback Machine.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Zaanse Schans Modificar a ligazón no Wikidata*** |

### Ligazóns externas

* Páxina oficial *(en neerlandés)*

* Portal:Países Baixos

|  |  |
| --- | --- |
| Control de autoridades | 
* Wd: Q136661
* WorldCat
* VIAF: 238811364
* GND: 7615405-1

 |
Coordenadas: 43°10′42″N 8°28′10″O﻿ / ﻿43.178299, -8.469558

Vista do parque|  |
| Páxina Web | aquapark.cerceda.org |

O **parque acuático de Cerceda** (**Aquapark de Cerceda**) é un parque acuático no concello de Cerceda (A Coruña). Trátase do único parque acuático de Galiza e a súa tempada de apertura vai dende principios de xuño até comezos de setembro.

Pódese acceder por estrada ou ferrocarril cunha conexión diaria tanto para a ida como para a volta dende A Coruña e desde Santiago de Compostela.

Foi inaugurado no ano 2000 polo alcalde Xosé García Liñares, o cal fora tamén o que aceptara o proxecto de construción.

Instalacións
------------

O parque acuático conta con diversas piscinas: piscina de natación, piscinas con chorros e piscina con ondas, *jacuzzi*. Tamén conta con varios escorregadoiros xigantes: acuatubo pechado e acuatubo aberto, escorregadoiro tipo *kamikaze* de 54 metros de percorrido, esvaradoiro de flotador individual, esvaradoiro con flotador por parellas e esvaradoiro multipistas.

O parque inclúe zonas infantís con escorregadoiros de curto percorrido, piscina sinxela e outra de esvaradoiros para cativos. Ademais ten unha cafetaría, unha tenda, un punto de información, parque infantil de area, minigolf e miradoiro.

Festivais
---------

O primeiro e dous de xullo de 2011 celebrouse no parque o festival Fresh Weekend de música electrónica, coas actuacións de Óscar Mulero e o italiano Marco Carola.

Para o 2012 tíñase previsto celebrarse o 6 e 7 de xullo, pero finalmente foi cancelado.

Notas
-----

1. ↑  "O parque acuático de Cerceda desbórdase" Arquivado 13 de marzo de 2016 en Wayback Machine. *La Voz de Galicia*, 13 de agosto de 2009.
2. ↑  "O Fresh Weekend sitúa Cerceda no mapamundi do «techno»", *La Voz de Galicia*, 4 de xullo de 2011.
3. ↑  "Cancelado o Fresh Weekend previsto para o 6 e 7 de xullo en Cerceda" Arquivado 12 de marzo de 2016 en Wayback Machine. *La Voz de Galicia*, 5 de xuño de 2012.

Véxase tamén
------------

### Ligazóns externas

* 

* Páxina web oficial
Anguleru repartindo agasallos a bordo da súa chalana.
***L'Anguleru*** (en asturleonés, *o anguleiro* ou *pescador de angulas*) é unha personaxe de ficción da cultura popular asturiana que se encarga de traer agasallos aos nenos do Principado na Noiteboa.

De acordo co imaxinario popular, l'Anguleru habita durante todo o ano no Mar dos Argazos, preto do triángulo das Bermudas, cuidando anguías e meixóns até que arriba no inverno a Asturias na súa chalana, denominada L'Angulina, a noite do 24 de decembro. Esa noite, mentres os nenos celebran a Noiteboa, adícase a pescar meixóns para vendelas logo na lonxa e así poder mercar agasallos para os cativos e cativas de Asturias cos cartos que gañase.

O Anguleru entra en Asturias polo río Nalón.

Orixe
-----

L'Anguleru é unha criatura creada pola asociación Garabuxada no ano 2008, na localidade de Soto do Barco, coa intención de potenciar un Nadal máis achegado á tradición asturiana. O feito de escolleren un pescador de meixóns radica en que este era unha das profesións máis caracterísiticas da sociedade asturiana e da poboación de Soto do Barco, xa que a pesca de meixóns estivo tradicionalmente ligada a boa parte da Mariña asturiana. Desde 2008, atópase nun proceso de consolidaciión por tratarse dunha figura estimuladora para a aprendizaxe da lingua asturiana nas xeracións máis novas.

L'Anguleru, así pois, non tería orixe mitolóxica ningunha, senón que sería unha personaxe creada artificialmente para promover e potenciar a cultura asturiana. Porén, si que se tiña constancia de personaxes que repartisen regalos no inverno, sobre todo durante as Mazcaradas.

Notas
-----

1. ↑  Guardado, Pablo R. Asturies.com, ed. "L'Anguleru". Consultado o 13 de maio de 2016.
2. ↑  Asociación Cultural "Garabuxada"
3. ↑  *[...]L’etnógrafu asturianu Alberto Álvarez Peña caltién que nun esistiría nengún personaxe mitolóxicu, nin na nuesa comunidá autónoma nin fuera d’ella, que reparta regalos per Navidá.[...]* Entrevista ao mestre Víctor Raúl Pintado Rey "Vitu" Asturies.com
4. ↑  Alberto Álvarez Peña. ***Notes sobre l'antigua Navidá o solsticiu d'iviernu:*** Audoeno de Rúan; *"Naide nes calendes de xineru [...] disfrácese de vaca, de venáu o d'otru animal, nin tenga puesta la mesa pela nueche, nin reparta regalos nin s'abandone a la borrachera [...]*
5. ↑  As Mazcaradas de Inverno, ou *Mazcaraes d'iviernu*, son unha festa popular pagá típica de Asturias.

Véxase tamén
------------

### Outros artigos

* Apalpador
* Tizón de Nadal
* Olentzero

### Ligazóns externas

* L'anguleru.com *(en asturiano)*

| * v
* c
* e
Nadal |
| --- |
| 

|  |  |  |  |
| --- | --- | --- | --- |
|     | 
Tarxeta de NadalDecembro na cultura popular galegaO Nadal na cultura popular galegaApalpadorOlentzeroTió de Nadal
 | 
NoiteboaReis MagosCabalgata dos Reis MagosEpifaníaPanxoliñaVilancicoTizón de Nadal
 | 
NoitevellaAninovoPapá NoelHold NickarÁrbore de NadalMari Lwyd
 |

 |
***The Daily Show***, coñecido na súa versión actual como ***The Daily Show with Jon Stewart***, é un programa satírico da televisión nocturna estadounidense que se emite de luns a xoves en Comedy Central desde 1996.

Traxectoria
-----------

O primeiro presentador do programa foi Craig Kilborn, en decembro de 1998 substituíuno Jon Stewart que realizou unha serie de cambios no programa, enfocándoo máis cara a política e temas de actualidade estadounidense, en contraste coa época de Kilborn que daba máis importancia á cultura popular.

*The Daily Show* é un programa que fai sátira da información, das figuras políticas, dos medios e con frecuencia do propio programa. Normalmente o programa abre cun logo monólogo de Jon Stewart relacionado cos titulares do día, seguen análises e reportaxes dos correspondentes do programa co que con frecuencia Stewart intercambia opinións, que adoitan levar un ton absurdo ou humorosamente esaxerado mentres que Stewart adoita facer o papel de xornalista serio. O segmento final dedícase a unha entrevista a algún personaxe relevante

En 2005, Comedy Central comezou a emitir *The Colbert Report*, que presenta o que fora durante moito tempo correspondente de *The Daily Show* Stephen Colbert e os dous programas continúan a estar interelacionados, Stewar frecuentemente crea ao rematar cada edición unha ponte cara ao programa de Colbert. Emitése tamén unha edición semana *The Daily Show: Global Edition* que se emite en canles estranxeiras e na CNN International.

|  |  |
| --- | --- |
| Control de autoridades | 
* Wd: Q824192
* WorldCat
* VIAF: 173890399
* EBID: ID
* GND: 7685138-2
* IMDb: tt0115147
* LCCN: n97120028
* LUMIERE: 103943
* MusicBrainz: ID
* Rotten Tomatoes: the\_daily\_show\_with\_trevor\_noah
* TMDb: 2224
* TVcom: the-daily-show-with-jon-stewart

 |
***The Da Vinci Code*** é un videoxogo para PlayStation 2, Xbox e Microsoft Windows desenvolto por The Collective, Inc. e publicado por 2K Games. Baseado na novela *O código Da Vinci* de Dan Brown, o xogo non está asociado co filme homónimo, e por iso os personaxes non se asemellan fisicamente ós dos filmes. Ademais, existen algunhas diferenzas entre a novela e o xogo, como que no canto de "Opus Dei", o nome da seita no xogo é "Manus Dei". O xogo foi estreado o 19 de maio de 2006 en Norte América, e o 16 de maio de 2007 en Europa.

Modo de xogo
------------

*The Da Vinci Code* é un xogo de acción e aventuras en terceira persoa. A súa historia está baseada sobre todo no libro, e algo menos no filme, aínda que numerosos elementos e eventos narrativos do xogo non aparecen en ningún dos dous.

O obxectivo do xogo, ó igual que no libro e o filme, é localizar o Santo Graal. Para conseguilo, o xogador debe reunir pistas, solucionar crebacabezas e evadir ou derrotar inimigos.

Véxase tamén
------------

### Outros artigos

* *The Da Vinci Code*
* *O código Da Vinci*

### Ligazóns externas

* Ficha en GameFAQs *(en inglés)*
* Ficha en MobyGames *(en inglés)*

|  |  |
| --- | --- |
| Control de autoridades | 
* Wd: Q1247366
* GameRankings: 930696
* GiantBomb: 3030-8388
* HowLongToBeat: 9824
* IGDB: the-da-vinci-code--1
* Metacritic: the-da-vinci-code
* MobyGames: da-vinci-code
* Redump: 16435
* VGG: 210042

 |
**The Archies** constituíu un grupo musical ficticio desenvolvido a partir da serie de animación norteamericana *The Archie Show*, emitida a finais dos anos 60 do século XX e á súa vez baseada na serie de banda deseñada *Archie Comics* creada por John Goldwater e Bob Montana en 1941.

Características
---------------

Inicialmente compuñan a banda os personaxes de Archie Andrews e Reggie Mantle na guitarra e Jughead Jones na batería, mais logo tamén a integraron Betty Copper na pandeireta e Veronica Lodge no teclado electrónico.

As cancións graváronas realmente músicos de estudio con Ron Dante como cantante principal, publicándose varios sinxelos e álbums entre 1968 e 1972, o grande éxito da banda foi o tema *Sugar, Sugar* que chegou ata o número un nas listas dos máis escoitados en varios países.

Álbums
------

* 1968: The Archies
* 1969: Everything's Archie
* 1969: Jingle Jangle
* 1970: Sunshine
* 1970: The Archies Greatest Hits
* 1971: This is Love
* 2008: The Archies Christmas Album

|  |  |
| --- | --- |
| Control de autoridades | 
* Wd: Q512836
* WorldCat
* VIAF: 305465371
* AllMusic: mn0000034094
* Discogs: 292155
* IMDb: nm2074486
* MusicBrainz: ID
* NKC: xx0180030

 |
O transbordador Atlantis engalando durante a misión STS-112.
O **transbordador espacial Atlantis**, designación **OV-104** (*Orbital Vehicle*) é un transbordador espacial retirado que pertenceu á frota de transbordadores espaciais da NASA.

Características
---------------

O Atlantis recibiu o seu nome polo principal buque de investigación que tivo o Instituto Oceanográfico Woods Hole de Massachusetts entre 1930 e 1966. Foi o cuarto transbordador operativo (entrou en servizo o 3 de outubro de 1985 na misión STS-51-J) e o último da produción orixinal. Voou por última vez 8 de xullo de 2011, na misión STS-135. Cunha masa baleiro de 68.600 kg e de 77.550 kg cos motores instalados, a construción do Atlantis beneficiouse da experiencia adquirida na montaxe dos transbordadores Columbia e Challenger. Pesaba 3162 kg menos que o Columbia e foi montado na metade de tempo que este.

En outubro de 1992 o Atlantis foi levado a Palmdale, California, para facerlle unha serie de melloras e modificacións, como un paracaídas de freado, novos canos para misións de duración estendida, máis de 800 novas losetas e mantas térmicas, novo illamento para as comportas do tren de aterraxe e modificacións estruturais no chasis. Unha revisión similar tivo lugar entre novembro de 1997 e setembro de 1998 como preparación para as misións cara a Estación Espacial Internacional. Entre os cambios estaba a instalación do sistema de acoplamento e a substitución dos indicadores do panel de control por outros dixitais e modernizados.

A nave era capaz de levar a sete tripulantes a bordo e pasar ata 30 días no espazo despois das últimas melloras.

Notas
-----

1. ↑  Mark Wade (2011). "Atlantis" (en inglés). Consultado o 13 de abril de 2012.

Véxase tamén
------------

### Outros artigos

* Transbordador espacial Columbia
* Transbordador espacial Challenger
* Transbordador espacial Discovery
* Transbordador espacial Endeavour
* Transbordador espacial Enterprise

|  |  |
| --- | --- |
|  | Wikimedia Commons ten máis contidos multimedia na categoría:  ***Transbordador espacial Atlantis*** |

|  |  |
| --- | --- |
| Control de autoridades | 
* Wd: Q54381
* WorldCat
* LCCN: n93072436
* SNAC: w60k7rr9

 |
O tren na estación de Liérganes en Cantabria (España)
O **Transcantábrico** é un tren turístico de FEVE, inaugurado no ano 1983. Neste ano a empresa FEVE (Ferrocarrís de Vía Estreita) crea o primeiro tren-hotel turístico de España. A idea orixinal foi crear un tren turístico, emulando ao mítico Orient Express, que percorrese as vías de FEVE no norte de España, aproveitando a liña de ferrocarril de vía estreita Ferrol-Xixón.

Historia e características
--------------------------

Inicia a súa andaina o 30 de xullo de 1983 cunha viaxe inaugural entre La Robla e Cistierna (provincia de León). A súa composición orixinal era de tres coches salón *Pullman* construídos en Gran Bretaña en 1927 (pub, bar e salón), 4 coches cama de liteiras, un furgón xerador e un coche de servizo para a tripulación.

Os primeiros anos realizou as viaxes entre León e Ferrol ata a clausura da liña León - Bilbao (FC de La Robla.)

Actualmente tras a reapertura da liña de La Robla no ano 2003 realiza o traxecto igual ao primitivo.

É un tren turístico que realiza viaxes dunha semana de duración nos cales vaise visitando todos aqueles lugares nos que o tren detense.

A composición actual do tren é de 4 coches salóns, 7 coches camas, un furgón xerador e un furgón de servizo para a tripulación. Substituíronse os orixinais compartimentos de literas por cabinas suite dotadas de cama matrimonial, aire acondicionado, teléfono, minibar, armario roupeiro, maleteiro e w.c completo con ducha con hidromasaxe e sauna.

Véxase tamén
------------

### Ligazóns externas

* www.transcantabrico.comArquivado 01 de xaneiro de 2011 en Wayback Machine.
***Steamboat Willie*** é unha curtametraxe clásica de animación de 1929 dirixida e producida por Walt Disney. O filme está protagonizado por Mickey Mouse, atrapado nunha casa enmeigada e obrigado a interpretar música. Foi dirixido por Walt Disney, quen tamén lle dá voz a Mickey; Ub Iwerks foi o animador principal e Carl Stalling escribiu a banda sonora.

*The Haunted House* tomou a animación da primeira curtametraxe da serie *Silly Symphony*, *The Skeleton Dance*, que foi estreada a comezos de 1929. *The Haunted House* foi a primeira animación de Mickey de temática de terror, seguida por *The Gorilla Mystery* (1930), *The Mad Doctor* (1933), *Lonesome Ghosts* (1937) e *Runaway Brain* (1995).

Notas
-----

Véxase tamén
------------

### Ligazóns externas

* 

* *The Haunted House* na IMDb *(en inglés)*.

|  |  |
| --- | --- |
| Control de autoridades | 
* Wd: Q3521221
* BCDB: 6421
* FilmAffinity: 375338
* IMDb: tt0019968
* OFDb: 63670
* SilentEra: HauntedHouse1929
* TMDb: 77022

 |
**Zersenay Tadese** (en tigriña: ዘርእሰናይ ታደሰ), nado o 8 de febreiro de 1982, é un deportista eritreo de longa distancia. Catro veces campión do mundo de medio maratón, tamén bateu o récord mundial de medio maratón 21 de marzo de 2010 por dez segundos, ao impoñerse na 20ª edición da carreira de Lisboa cun tempo oficial de 58:23 que lle reportou un premio de 50.000 euros.

Tadesse converteuse no primeiro deportista de Eritrea en gañar unha medalla olímpica cando se fixo co bronce na final dos 10 000 metros nos Xogos Olímpicos de 2004 en Atenas logo de rematar despois dos etíopes Kenenisa Bekele e Sileshi Sihine. Ademais, converteuse no primeiro deportista do seu país en lograr un título mundial ao vencer no Campionato do Mundo de Medio Maratón de 2006.

En abril de 2006, finalizou cuarto no Campionato Mundial de Campo a Través, conseguindo xunto cos seus compañeiros Yonas Kifle, Ali Abdallah e Tesfayohannes Mesfen facerse coa medalla de prata por equipos, só por detrás do combinado de Kenya. En setembro dese mesmo ano, logrou a medalla de ouro no primeiro Campionato do Mundo en Ruta sobre unha distancia de 20 quilómetros organizado pola Asociación Internacional de Federacións de Atletismo.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Zersenay Tadese Modificar a ligazón no Wikidata*** |

### Ligazóns externas

* Zersenay Tadese en World Athletics *(en inglés)*
* Zersenay Tadese na páxina da Asociación Internacional de Federacións de Atletismo *(en inglés)*

|  |  |
| --- | --- |
| Control de autoridades | 
* Wd: Q192033
* AllAthletics: 13845
* IAAF: 189002
* OCID: zersenay-tadese
* Sports Reference: zersenay-tadesse-1

 |
Zilog Z-80
O **Z-80** é un microprocesador con arquitectura lóxica de 8 bits, cuxo proxecto foi finalizado o 1976 e neste mesmo ano foi producido pola compañía Zilog. Foi un produto moi ben aceptado polo público nos inicios da computación persoal, período no que serviu na función da UCP dalgunhas familias de ordenadores, como TRS-80 e Sinclair, aínda que o obxectivo principal do proxecto non fose ese tipo de aplicación.

As primeiras unidades foron fabricadas con tecnoloxía NMOS, por canto o proxecto tórnase máis sinxelo; despois foron feitas versións con tecnoloxía CMOS. Unha peculiaridade do microprocesador é que posúe un conxunto de instrucións compatibles en modo binario co Intel 8080, o que posibilitaba que programas en código máquina fosen executados case que nativamente, como o sistema operativo CP/M.

Notas
-----

1. ↑  "A história do processador" (en portugués). Arquivado dende o orixinal o 03 de marzo de 2016. Consultado o 25 de febreiro de 2016.  Arquivado 03 de marzo de 2016 en Wayback Machine.
2. ↑  "Zilog Z80" (en inglés). Consultado o 25 de febreiro de 2016.
3. ↑  "Zilog Z80 microprocessor family" (en inglés). Consultado o 25 de febreiro de 2016.

|  |  |
| --- | --- |
|  | Wikimedia Commons ten máis contidos multimedia na categoría:  ***Z-80 Modificar a ligazón no Wikidata*** |

---

|  |  |
| --- | --- |
| Este artigo tan só é un bosquexo |  *Este artigo sobre informática é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q203315
* BNF: 11951233n
* GND: 4067242-6
* LCCN: sh85149799

 |
**Antonio Fournerakis** (ou **Antonio Furnarakis**), nado en Grecia en 1897 e finado na Coruña o 10 de xullo de 1937, foi un sindicalista anarquista.

Traxectoria
-----------

Foi directivo da Asociación Continental Americana de Trabajadores fundada en Buenos Aires en 1929. Foi expulsado da Arxentina e recalou na Coruña en 1933. Reorganizou a FAI coruñesa e formou parte do Grupo Editor de *Brazo y Cerebro* que chegou a dirixir. Abandonou a FAI por discrepancias internas no ano 1936. Co golpe de Estado do 18 de xullo de 1936 estivo agochado, intentando reorganizar os grupos anarquistas. O 10 de xullo de 1937 foi descuberto no asalto á casa de Alicia Dorado nas Atochas onde estaba agochado e asasinado pola Garda Civil.

Notas
-----

1. ↑  "Eliseo Fernández, "La FAI en Galicia". *Germinal* nº3 (2007) pp. 97-123" (PDF). Arquivado dende o orixinal (PDF) o 04 de marzo de 2016. Consultado o 14 de marzo de 2015.

Véxase tamén
------------

### Bibliografía

* Fernández, Eliseo; Pereira, Dionisio (2004). Positivas, ed. *O anarquismo na Galiza*. Santiago de Compostela. p. 126. ISBN 84-87783-79-1.

### Ligazóns externas

* Biografía *(en inglés)*
* 

* Antonio Fournerakis na páxina web *Nomes e Voces*.
Coordenadas: 30°35′27″S 71°09′57″O﻿ / ﻿-30.59083, -71.16583

O **río Limarí** é un río que se atopa na rexión de Coquimbo, en Chile. Nace da confluencia dos ríos Hurtado e Grande, catro quilómetros ao leste da cidade de Ovalle. O curso inferior do río bordea a parte sur do Parque Nacional Bosque Fray Jorge.

Esta conca inclúe a presenza da palmeira chilena, mais actualmente vese ameazada pola crecente poboación humana no centro de Chile.

Traxecto
--------

Conca do río Limarí.
A conca do río Limarí atópase na rexión de Coquimbo, entre as concas do río Elqui ao norte e o río Choapa ao sur. Esténdese entre as latitudes 30°15' e 31°20' sur, nunha área próxima aos 11800 km².

O río está formado pola confluencia dos ríos Grande, que drena a parte sur da conca do Limarí, e Hurtado, que drena a parte norte. Ámbolos teñen a súa orixe na Cordilleira dos Andes, mais o río Grande ten unha conca dúas veces maior cao río Hurtado.

O río Grande recibe varios afluentes notables, os máis importantes son o río Cogotí, río Mostazal, río Rapel (Limarí), río Guatulame, río Tascadero, río Molles, río Pama e o río Combarbalá.

O río Grande e o río Hurtado conflúen a uns catro quilómetros augas arriba da cidade de Ovalle, capital da provincia do Limarí. Dende aquí o río percorre preto de 70 quilómetros até chegar á súa desembocadura no océano Pacífico, na localidade de Punta Limarí. No seu treito inferior, o río recibe escasos afluentes debido á escaseza de precipitacións na rexión, sendo o último dos seus afluentes o Punitaqui.

No seu traxecto dende Ovalle até o mar, o río Limarí flúe por vales moi abertos, forte e repetidamente aterrazados con boas terras de cultivo. Preto do mar, o val diminúe o seu ancho notablemente e entrega as súas augas por unha canle de máis ou menos 500 m de ancho.

Na súa desembocadura atópase o Parque Nacional Fray Jorge e o río atravesa a cordilleira de Talinay.

Notas
-----

1. 1 2  Dirección General de Aguas 2004

Véxase tamén
------------

### Bibliografía

* Niemeyer F. Hans. *Hoyas hidrográficas de Chile, Cuarta Región* (PDF). Santiago de Chile: Ministerio de Obras Públicas (Chile), Dirección General de Aguas. Arquivado dende o orixinal (PDF) o 11 de novembro de 2018. Consultado o 1 de decembro de 2018.
* Dirección General de Aguas (2004). "Diagnóstico y clasificación de los cursos y cuerpos de agua según objetivos de calidad. Cuenca del río Limarí" (PDF). Santiago de Chile: Ministerio de Obras Públicas (Chile). Arquivado dende o orixinal (PDF) o 10 de abril de 2019.

|  |  |
| --- | --- |
| Control de autoridades | 
* Wd: Q738478
* WorldCat
* VIAF: 153786843
* GeoNames: 3883198
* OSM: 8910208

 |
*Para o artigo da xogadora galega de baloncesto véxase:* **María Pérez Araújo**

**María Araujo Martínez**, coñecida tamén como **María Carcaño** e **María a Guerrilleira**, nada no Carril (Vilagarcía de Arousa) o 28 de outubro de 1904 e finada na Habana o 28 de decembro de 1989, foi unha sindicalista, guerrilleira e política galega.

Traxectoria
-----------

Aos dous anos marchou coa familia a Cuba, establecéndose en Casablanca. Casou con Sebastián Carcaño e xuntos vinculáronse ao nacente movemento comunista cubano. En 1927 regresaron cos seus fillos a Galicia. María traballou nunha fábrica de conservas en Vigo. Encabezou o Sindicato de Conserveiras e militou no PCE. Ao iniciarse o golpe de Estado do 18 de xullo de 1936 pasou á clandestinidade e colaborou coa guerrilla antifranquista. Foi detida xunto coa súa filla Dora Carcaño. Grazas ás xestións do cónsul de Cuba en Vigo foi liberada en agosto de 1944 e expulsada de España. De regreso a Cuba participou en campañas de apoio aos guerrilleiros antifranquistas e en 1948 foi vicepresidenta da Unión de Mujeres Españolas. Loitou contra a ditadura de Batista e apoiou o goberno revolucionario. Colaborou na Campaña de Alfabetización, nos Comités de Defensa de la Revolución e na Federación de Mujeres Cubanas.

Véxase tamén
------------

### Bibliografía

* Domingo Cuadriello, Jorge (2009). *El exilio republicano español en Cuba*. Madrid: Siglo XXI. p. 364. ISBN 978-84-323-1387-5.
* Pérez Leira, Lois (2009). *Mulleres da emigración* (bilingüe: galego-castelán). Vigo: Grupo de Comunicación Galicia en el Mundo. ISBN 978-84-936759-9-8.
* Saraiba, Nydia (2006). *Perfiles. Mujeres de la Guerra Civil Española en Cuba*. Sada: Ediciós do Castro. ISBN 978-84-8485-244-5.

### Ligazóns externas

* "María Araújo". *Álbum de Galicia* do Consello da Cultura Galega.
* "María Araújo". *Álbum de Mulleres* do Consello da Cultura Galega.
* "María A Guerrilleira, comunista combatiente contra Franco y Batista" *Faro de Vigo*, 6/12/2009.
* María Araújo na páxina web *Nomes e Voces*.
**Adolfo Víctor Calveiro Couto**, nado en Dornelas (Silleda) o 29 de marzo de 1902 e finado en Newark (Nova Jersey) o 17 de agosto de 1977, foi un xornalista galego.

Traxectoria
-----------

Emigrou a Cuba en 1919, onde viviu ata 1969, agás tres anos (1931-1934) que estivo en Galicia. O seu irmán José María Calveiro tamén marchou a Cuba. Traballou no que puido na Habana ao tempo que estudaba polas noites. Chegou a ser xefe de redacción da revista *Eco de Galicia*. En 1936 fundou, coa colaboración do seu veciño emigrado Eladio Vázquez Ferro, *Cultura Gallega*. Mantivo a revista durante catro anos, mentres alternaba con traballos administrativos.

Despois de *Cultura Gallega* botou a andar *Cultura Hispánica*, que durou uns catorce meses. Logo, nos anos da segunda guerra mundial, editou a publicación *Cuba y España*, e despois traballou nunha oficina bancaria ao tempo que colaboraba esporadicamente na prensa. Incorporouse á Agrupación Artística Gallega da que formou parte da directiva, traballou como Secretario de Actas e atendía toda a actividade cultural e administrativa. A sociedade patrocinou unha nova xeira de *Cultura Hispánica* da que chegaron a saír 18 números.

Despois de que o seu fillo Isauro decidiu radicarse en Madrid, e María do Carme, a filla, logo dunha breve estancia na aldea paterna marchou aos Estados Unidos, en 1969 decidiu marchar de Cuba coa súa muller. Logo dunha visita a Dornelas e Madrid marcharon a Nova Jersey, onde Adolfo faleceu oito anos despois. Está enterrado no cemiterio Holy Cross de Nort Arlington.

Ao seu paso por Galicia en 1969 entregou na Universidade de Santiago de Compostela traballos inéditos, manuscritos diversos e cartas.

Vida persoal
------------

Casou en Cuba coa galega Ramona Alonso en 1928 e foi pai de Carmen, Isauro e Alicia Calveiro Alonso.

Notas
-----

1. ↑  Neira Vilas, X. (2004). "Canle mensual de cultura". *Prosas varias*. Fundación Otero Pedrayo. p. 41-46.

Véxase tamén
------------

### Bibliografía

* Domingo Cuadriello, Jorge (2002). *Los españoles en las letras cubanas durante el siglo XX. Diccionario Bio-Bibliográfico*. Sevilla: Renacimiento. p. 46. ISBN 84-8472-069-1. Consultado o 3 de xuñoo de 2020.

### Ligazóns externas

* Biografía en Cultura Gallega Arquivado 25 de setembro de 2019 en Wayback Machine.
***A Paz insta ás igrexas á tolerancia*** (en neerlandés: '**Vrede maant de kerken tot verdraagzaamheid'**) é unha pintura dun artista neerlandés anónimo da primeira metade da década de 1600. Pertence ó Rijksmuseum de Ámsterdam, deixado en préstamo ó Museo Catharijneconvent de Utrecht.

Descrición
----------

Nunha escena interior atópanse arredor dunha mesa Jean Calvin cun tenreiro asado, á súa esquerda o Papa sostendo unha ola e con dous gatos no colo, ó outro lado do papa, tamén sentado Martiño Lutero tocando o laúde. A carón dunha cheminea, de xeonllos, pódese ver ó anabaptista Menno Simons con pan nunha bandexa. Á esquerda da pintura está a personificación feminina da Paz cunha póla de oliveira na man. Na estancia hai pendurados dous cadros: sobre o armario da dereita a caridade cos seus fillos. Na parede do fondo está representada a Paz xunto coa xustiza. Arredor da escena central amósanse textos explicativos en verso.

Mercado en 1968 de xeito anónimo en Francia polo coleccionista Bosman de Bruxelas, foi doado o mesmo ano ó Rijksmuseum de Ámsterdam, dende o ano 1977 está prestado ó Museo Catharijneconvent, de Utrecht.

Notas
-----

1. ↑  Rijksmuseum (ed.). "De Vrede maant de kerken tot verdraagzaamheid" (en neerlandés). Consultado o 28 de xuño de 2016.
2. ↑  RKD (ed.). "Anoniem Noordelijke Nederlanden (hisstoriche regio)" (en neerlandés). Consultado o 28 de xuño de 2016.

Véxase tamén
------------

### Ligazóns externas

* *Vrede maant de kerken tot verdraagzaamheid* (vídeo)

|  |  |
| --- | --- |
| Control de autoridades | 
* Wd: Q17338285
* Handle: RM0001.COLLECT.10128

 |
Hitler triunfante: O *Führer* revisa a Sturmabteilung (SA) en 1935.
Coñécese como **noite dos coitelos longos** ou **noite das facas longas** (en alemán *Nacht der langen Messer*) á do 30 de xuño ao 1 de xullo de 1934 durante a que, por orde de Hitler, foron asasinados ou arrestados os principais dirixentes das Sturmabteilung (SA).

Historia
--------

### Antecedentes

Tras a chegada de Adolf Hitler á chancelería do Reich (30 de xaneiro de 1933), o Partido Nacionalsocialista iniciou un proceso para apoderarse de todas as estruturas do Estado alemán. Neste proceso correspondeu un papel importante ás SA ou seccións de asalto do partido nazi. As SA constituían un corpo paramilitar creado en 1921 con membros de distintos *Freikorps* que actuaba como o brazo armado do partido. O líder das SA era Ernst Röhm, antigo oficial do exército imperial e superior de Hitler durante a primeira guerra mundial.

### A Purga

Durante a **Noite dos Coitelos Longos**, Hitler, coa axuda de Himmler e das SS, purgou as SA para evitar un posible golpe de Estado. Röhm e outros líderes das SA foron arrestados e executados, alegando que estaban planeando unha traizón.

### Impacto e Consecuencias

Este evento foi clave na consolidación do poder de Hitler, xa que eliminou potenciais opositores e reforzou a súa influencia sobre o exército alemán. Tamén marcou un precedente para a violencia política e a represión que caracterizaría o réxime nazi.

Notas
-----

1. ↑  "A noite dos coitelos longos - A voz do pasado - Podcast en iVoox". *iVoox* (en castelán e galego). Consultado o 2023-07-24.
2. ↑  "Night of the Long Knives ; Date, Victims, Summary, & Facts". *www.Britannica.com* (en inglés). 2023-06-20. Consultado o 2023-07-24.
3. ↑  "La noche de los cuchillos largos, la noche en que Hitler eliminó a sus enemigos". *historia.nationalgeographic.com.es* (en castelán). 2020-06-30. Consultado o 2023-07-24.
4. ↑  Museum, Stiftung Deutsches Historisches. "Gerade auf LeMO gesehen: LeMO Kapitel: NS-Regime". *www.dhm.de* (en alemán). Consultado o 2023-07-24.
5. ↑  "Nazismo: Violência e propaganda foram as armas de Adolf Hitler". *educacao.uol.com.br* (en portugués). Consultado o 2023-07-24.

Véxase tamén
------------

|  |  |
| --- | --- |
|  | A Galipedia ten un portal sobre: ***Alemaña*** |

|  |  |
| --- | --- |
|  | A Galipedia ten un portal sobre: ***Segunda Guerra Mundial*** |

### Outros artigos

* Alemaña nazi
* Adolf Hitler
* Ernst Röhm
* *Geheime Staatspolizei* (Gestapo)
* Nazismo
* *Sturmabteilung* (SA)
* *Schutzstaffel* (SS)

|  |  |
| --- | --- |
| Control de autoridades | 
* Wd: Q130783
* BNE: XX4359599
* BNF: 11969961z
* EBID: ID
* FAST: 1353887
* GND: 4178275-6
* LCCN: sh85054598
* SUDOC: 027716678

 |

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---